stanford-oval/wikipedia huggingface dataset:
אולכסנדר סירוטה
קריירה בינלאומית

ב-8 בספטמבר 2021 ערך סירוטה את הופעתו הבכורה במדי נבחרת אוקראינה הבוגרת במשחק ידידות מול צ'כיה בו שיחק 90 דקות, בתוצאה שהסתיימה בתיקו 1-1.
הערות שוליים

↑  נדב צנציפר, אלכסנדר סירוטה חתם במכבי חיפה, עסקת איתן אזולאי נסגרה, באתר ynet, 11 ביולי 2024.
Us (שיר של גרייסי אברמס)

| --- | --- |
 שיר בביצוע גרייסי אברמס בהשתתפות טיילור סוויפט
 מתוך האלבום The Secret of Us
 יצא לאור:  21 ביוני 2024
 מקום הקלטה:  סטודיו Long Pond, עמק הדסון, ניו יורק
 סוגה:  פופ-פולק 
 שפה:  אנגלית
 אורך:  4:02
 חברת תקליטים:  אינטרסקופ רקורדס
 כתיבה:  גרייסי אברמס, טיילור סוויפט, ארון דסנר
 הפקה:  גרייסי אברמס, טיילור סוויפט, ארון דסנר, ג'ק אנטונוף
 
"Us " הוא שיר שהוקלט על ידי הזמרת-יוצרת האמריקאית גרייסי אברמס בהשתתפות הזמרת-יוצרת האמריקאית טיילור סוויפט. את השיר הוציאה ב-21 ביוני 2024 לאור חברת התקליטים אינטרסקופ רקורדס, כרצועה מתוך אלבומה האולפן השני של אברמס, The Secret of Us.
רקע והכרזה

"Us" מסמן את שיתוף הפעולה הראשון בין גרייסי אברמס וטיילור סוויפט. שיתוף הפעולה נוצר בתקופתו של אברמס אשר שימשה כמופע חמימום של סוויפט בצפון אמריקה בסיבוב ההופעות שלה "The Eras Tour" בשנת 2023. ב-23 ביוני 2024, כשסיבוב ההופעות היה בערב השלישי באצטדיון וומבלי, לונדון (בריטניה), אברמס הצטרפה לבמה לביצוע הראשון של השיר. חלק מסט שירי ההפתעה האקוסטי של המופע, ההופעה כללה את אברמס בפסנתר וסוויפט בגיטרה. אברמס ציטט לעיתים קרובות את סוויפט כבעלת השפעה גדולה על המוזיקה שלה. החוויה של סיבוב הופעות עם סוויפט השפיעה באופן משמעותי על תהליך הכתיבה של אברמס לאלבומה החדש.
השיר נכתב והופק יחד עם משתפי הפעולה הוותיקים ארון דסנר וג'ק אנטונוף. תרומות נוספות למסלול כוללות את רוב מוס, לורה סיסק, ג'יימס מקאליסטר וג'ונתן לואו. במהלך סשן הכתיבה ל"Us", נר הצית בטעות שריפה בדירתה של סוויפט, אותה כיבו השתיים יחד. התקרית תועדה בסרטון ששיתפה אברמס. הרצועה הוקלטה בסופו של דבר באולפני Long Pond של דסנר בעמק הדסון, ניו יורק.
פרסים ומועמדויות

| פרס | שנה | קטגוריה | תוצאה | מקור |
| --- | --- | --- | --- | --- |
| פרס גראמי | 26 בינואר 2025 | ביצוע הפופ הטוב ביותר של צמד/להקה | מועמדות |  |
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  עולמי | בילבורד גלובל 200 | 34 |  |
|  אוסטרליה | מצעד הסינגלים האוסטרלי | 25 |  |
|  אירלנד | מצעד הסינגלים האירי | 35 |  |
|  ארצות הברית | בילבורד הוט 100 | 36 |  |
|  הממלכה המאוחדת | מצעד הסינגלים הבריטי | 37 |  |
|  ניו זילנד | המצעד הניו זילנדי הרשמי | 30 |  |
|  קנדה | קנדה הוט 100 | 31 |  |
היסטוריית יציאות לאור

| אזור | תאריך יציאה | פורמט (ים) | חברת תקליטים | מקור |
| --- | --- | --- | --- | --- |
| כלל העולם | 21 ביוני 2024 | הזרמת מוזיקה • הורדה דיגיטלית | אינטרסקופ |  |
מאוריציוס

האי מאוריציוס
רפובליקת מאוריציוס (באנגלית: Republic of Mauritius; בצרפתית: République de Maurice; בקריאולית: Repiblik Moris) היא מדינת-איים בדרום מערב האוקיינוס ההודי, כ-900 ק"מ ממדגסקר. מבחינה גאוגרפית, הארכיפלג של מאוריציוס משויך ליבשת אפריקה.
פוליטיקה

נשיא מאוריציוס נבחר אחת לחמש שנים על ידי האספה הלאומית, הפרלמנט של מאוריציוס. בפרלמנט יש 70 חברים, מתוכם 62 חברים הנבחרים ישירות בהצבעה עממית המתקיימת מדי 4 שנים במאוריציוס, וכ-8 חברים נוספים הממונים על ידי בית המשפט העליון על מנת להבטיח ייצוג לכלל השבטים. הנשיא נבחר על ידי הפרלמנט לקדנציה בת 5 שנים. בראש הפרלמנט עומדים ראש הממשלה ומועצת השרים.
על פי מדד הדמוקרטיה, מאוריציוס היא המדינה היחידה באפריקה, שמוגדרת כ"דמוקרטיה מלאה".
כלכלה

מאז קבלת עצמאותה ב-1968, מאוריציוס התפתחה מכלכלה המבוססת על חקלאות בשכר נמוך לכלכלה מגוונת בשכר בינוני, עם מגזרים תעשייתיים, כספיים ותיירותיים גדלים. במשך רוב התקופה, הצמיחה השנתית עמדה על 5% עד 6%. ההישג המצוין משתקף בגידול בתוחלת החיים, בירידה בתמותת התינוקות ובפיתוח תשתיות.
נכון לשנת 2022, על פי מדד הפיתוח האנושי, מאוריציוס היא המדינה המפותחת ביותר באפריקה, באופן יחסי, עם HDI של 0.802.
גאוגרפיה

מאוריציוס שוכנת על חלק מארכיפלג איי מאסקרן (אנ'), שכולל מספר איים באוקיינוס ההודי, מזרחית למדגסקר. ארכיפלג איי מאסקרן כולל גם כמה איים שאינם כלולים במדינת מאוריציוס. האי הגדול ביותר במדינה הוא האי מאוריציוס, המשתרע על פני כ-1,865 קמ"ר. זהו אי געשי. במרכזו רמה שגובהה נע בין 270 ל-730 מ' מעל פני הים. ההר הגבוה ביותר עליו הוא הר פיתון דה פטיט ריווייר נואר (piton de la petite riviere noire), השוכן בדרום-מערב האי וגובהו 826 מ'. חופיו של האי מוקפים ברובם בשוניות אלמוגים. האי השני בגודלו במדינת מאוריציוס הוא האי רודריג, ששטחו 104 קמ"ר.
מאוריציוס מאופיינת באקלים טרופי. בהתאם, אין בה הבדלי אקלים משמעותיים במהלך השנה ואין בה תקופות יבשות וגשומות מוגדרות. מזג האוויר נעים במהלך כל השנה. הקיץ, שהוא התקופה החמה, ולרוב גם הגשומה יותר, מתחיל בנובמבר ונמשך עד אפריל. החורף, שהוא לרוב יבש יותר, מתחיל במאי ונמשך עד אוקטובר. בקיץ הטמפרטורות הממוצעות הן 27 מעלות צלזיוס באזור החוף ו-22 במישור המרכזי. בחורף הטמפרטורה הממוצעת באזור החוף יורדת לממוצע של 22 מעלות ולכ-18 מעלות במישור המרכזי.
דמוגרפיה > שפות ומוצאות אתניים

אין-במאוריציוס שפה רשמית (דה יורה) אם כי השפה השלטת היא האנגלית, וכן הצרפתית (דה פקטו) שמצויה בשימוש נרחב ביותר, אף-על-פי שצרפת איבדה את שליטתה על האי לפני כ-200 שנה. שפה נפוצה נוספת היא שפה קריאולית (וכ-28% מהתושבים המעורבים מגדירים את מוצאם האתני כ"קריאולים") ייחודית למאוריציוס, עם השפעות של לשונות אירופאיות, אסיאתיות ואפריקאיות. לשונות נוספים הנהוגים בפי צאצאי העובדים שהובאו מהודו (המהווים כ-67% מתושבי האי מאוריציוס), מבנגלדש (כ-2% מכלל תושבי האי) ומסין (כ-3% מתושביה) בפרט על-ידי הבריטים הן השפה ההינדית וניב של השפה הבנגלית. בשל כך, בין המועדים הנחגגים על האי מאוריציוס הוא יום הגעת ההודים.
דמוגרפיה > דתות

נכון לשנת 2022, כ-48% מאוכלוסיית האי מאוריציוס היא הינדית בדתה, כ-32% הם נוצרים, וכ-18% הם מוסלמים, כשהיתר בני אמונות ודתות אחרות.
תרבות

תרבות האי מאוריציוס מהווה בליל של תרבויות של המדינות מהן הגיעו רוב תושביו - הודו, בריטניה וצרפת.
בין אנשי התרבות הבולטים הקשורים למאוריציוס ניתן לציין את מלקולם דה שאזאל (אמן, צייר וסופר בן מאוריציוס) וז'אן-מארי גוסטב לה קלזיו (איש צרפתי זוכה פרס נובל לספרות, שנולד להורים יוצאי האי).
באפריל 2020 הופק סרט קצר בשם "סגר במאוריציוס", שעסק באירועים שאירעו במהלך הסגר שהוטל על האי מאוריציוס, בעת מגפת הקורונה העולמית.
ראו גם

היסטוריה של מאוריציוס
גולי מאוריציוס – בין השנים 1940–1945 הבריטים החזיקו על האי את גולי מאוריציוס, מעפילים יהודים בעלייה הבלתי-לגלית, בטרם קום מדינת ישראל
בנק מאוריציוס
סגר במאוריציוס (סרט)
סמל מאוריציוס
דגל מאוריציוס
המנון מאוריציוס
נשיא מאוריציוס
בז מאוריציוס
הערות שוליים

↑  דירוג שטח יבשתי - מתוך אתר Worldometer, כפי שפורסם ב-28 במאי 2021
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024
↑  דירוג תמ"ג - מתוך אתר הבנק העולמי, כפי שפורסם ב-2 באוגוסט 2023
↑  מדד הפיתוח האנושי לשנת 2022 בדו"ח שפורסם ב-2024 על ידי אתר מינהל הפיתוח (UNDP) של האומות המאוחדות
↑  Top 10 Most Developed Countries in Africa 2022
1 2  Mauritius, באתר חבר העמים הבריטי (באנגלית)
↑  "Africa: Mauritius". CIA The World Factbook. נבדק ב-19 בנובמבר 2023. {{cite web}}:  (עזרה)
↑
↑  "2022 HOUSING AND POPULATION CENSUS" (PDF). Republic of Mauritius. במאי 2024. נבדק ב-5 ביוני 2024. {{cite web}}:  (עזרה)
↑  (ראו פירוט בהמשך הערך #שפות_ומוצאות_אתניים )
| מדינות אפריקה |
| --- | --- | --- |
| מדינות | אוגנדה • אלג'יריה • אנגולה • אסוואטיני • אריתריאה • אתיופיה • בורונדי • בורקינה פאסו • בוטסואנה • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • מצרים • מרוקו • הרפובליקה המרכז-אפריקאית • ניז'ר • ניגריה • נמיביה • סאו טומה ופרינסיפה • סודאן • סומליה • סיישל • סיירה לאון • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה • תוניסיה |  |
| חבלי ארץ  "לא מוכרים" | סומלילנד • רפובליקת סהרה הערבית הדמוקרטית |  |
| שטחים תלויים | הטריטוריה הבריטית באוקיינוס ההודי • סנט הלנה, אסנשן וטריסטן דה קונה • האיים הקנריים • סאוטה • מלייה • מדיירה • מיוט • ראוניון • סוקוטרה |  |
| --- | --- |
בקרת זהויות :  NLI: 987007562090205171  BNE: XX452687  BnF: cb11864860z (data)  GND: 4074641-0  ISNI: 0000 0001 2359 1219  KulturNav: 357bc3c0-fd81-412f-b774-b842c255db7b  LCCN: n79060078  MusicBrainz: bb019165-42ef-3470-bcb8-36d1b45e4bc1  NARA: 10035765  NDL: 00567849  NKC: ge867088  NLA: 35335777  RERO: 02-A000112142  SELIBR: 153665  SUDOC: 026392429  UKPARL: YHcsLLk8  VIAF: 150028558   WorldCat (עם VIAF): 150028558
סקרילקס

| --- | --- |

סקרילקס, 2017
 לידה:  15 בינואר 1988 (בן 37) לוס אנג'לס, ארצות הברית 
 שם לידה:  סוני מור
 שם במה:  Skrillex / Macas 
 מוקד פעילות:  ארצות הברית 
 תקופת הפעילות:  מ-2002
 עיסוק:  מפיק מוזיקלי, DJ
 סוגה:  דאבסטפ, גליץ' הופ, דראם אנד בייס, אלקטרו האוס, טראפ
 שפה מועדפת:  אנגלית 
 כלי נגינה:  גיטרה, סינתיסייזר 
 חברת תקליטים:  Big Beat, mau5trap, OWSLA (אטלנטיק רקורדס)
 בן או בת זוג:  אלי גולדינג (2013–2013) 
 פרסים והוקרה:  Grammy Award for Best Remixed Recording, Non-Classical (2012)  Grammy Award for Best Remixed Recording, Non-Classical (2013)  פרס גראמי להקלטת הדאנס הטובה ביותר (2013)  פרס גראמי לאלבום מוזיקת דאנס/אלקטרונית (2013)  פרס גראמי להקלטת הדאנס הטובה ביותר (2012)  פרס גראמי לשיר הטוב ביותר שנכתב למדיה ויזואלית (2017)  פרס גראמי לאלבום מוזיקת דאנס/אלקטרונית (2012)  פרס גראמי להקלטת הדאנס הטובה ביותר (2024) 
 skrillex.com
 פרופיל ב-IMDb
 
סוני ג'ון מור (באנגלית: Sonny John Moore; נולד ב-15 בינואר 1988) המוכר בשם הבמה סקרילקס (באנגלית: Skrillex) הוא תקליטן זוכה פרס גראמי, מפיק מוזיקלי וזמר-יוצר אמריקאי. בשנים 2004–2007 היה מור חבר בלהקת "From First To Last" עד שפרש לקריירת סולו.
קריירה מוזיקלית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בשנת 2008 החל מור להפיק ולהופיע תחת השם סקרילקס (אך באינטרנט הוא היה ידוע קודם לכן בשם Twipz). ב-7 ביוני 2010 יצא אלבום הבכורה שלו, My Name is Skrillex. בקיץ 2010 הפיק סקרילקס את אלבומם השלישי של להקת המטאלקור הבריטית Bring Me the Horizon. בהמשך השנה החל להופיע סקרילקס ברחבי ארצות הברית ביחד עם המפיק deadmau5 והוציא את אלבומו השני, Scary Monsters and Nice Sprites. עוד מהקטעים שהוא הפיק באותה שנה, כוללים את (First of the year (Equinox שנכלל ב-EP השלישי שלו, את Cinema (רמיקס לשיר של Benny Benassi) ואת Reptile Theme (שנכלל בפסקול של המשחק מורטל קומבט 9).
באפריל 2011 הפיק סקרילקס יחד עם להקת Korn את השיר Get Up. ביוני 2011 סקרילקס הפיץ לאתר Beatport את המיני-אלבום (EP) השלישי שלו, More Monsters and Sprites. רובו כלל רמיקסים ללהיט Scary Monsters and Nice Sprites אך גם 3 יצירות חדשות שהבולטות מהם First Of The Year ו-(Ruffneck (FULL Flex. יחד עם האלבום יצא לאור גם קליפ ללהיט Rock N' Roll מהאלבום הקודם שלו. חודשיים מאוחר יותר הקים סקרילקס את הלייבל OWSLA, שאיגד תחתיו מפיקי אלקטרו האוס ודאבסטפ. ב-21 בדצמבר 2011 הוציא לאור סקרילקס את ה-EP הרביעי שלו, Bangarang, שכלל קטעים חדשים לגמרי שהופקו על ידיו וכן שיתופי פעולה עם להקת "הדלתות" (The Doors), אמן האלקטרו האוס וולפגנג גרטנר, ועם הזמרת אלי גולדינג.
בטקס הגראמי שנערך ב-12 בפברואר 2012 זכה סקרילקס ב-3 פרסי גראמי (מתוך 5 להם היה מועמד): על אלבום האלקטרוניקה/דאנס הטוב ביותר - Scary Monsters and Nice Sprites, על הפקת האלקטרוניקה/דאנס הטובה ביותר - Scary Monsters and Nice Sprites, ועל הרמיקס הטוב ביותר - הרמיקס שלו לשיר Cinema של Benny Benassi. הוא אף זכה למועמדת בפרס גראמי לתגלית השנה. בדצמבר 2012 סקרילקס הוציא מיני אלבום חדש בשם Make It Bun Dem בשיתוף פעולה עם דמיאן "ג'וניור גונג" מארלי אשר זכה שלוש פעמים בפרס גראמי והוא בנו של זמר הרגאיי המפורסם בוב מארלי. האלבום כלל את השיר המקורי שנקרא Make It Bun Dem (שנכלל בפסקול של המשחק Far Cry 3) ועוד שישה רמיקסים של השיר. ב-2 בינואר 2013 הוציא סקרילקס את המיני-אלבום (EP) השביעי שלו, שנקרא Leaving. סקרילקס אישר שבקיץ 2013 הוא יוציא אלבום Long-Playing.
ב-9 באוקטובר 2013 פרסם סקרילקס את השיר Try It Out יחד עם אלווין ריסק. ב-19 באוקטובר דורג סקרילקס במקום ה-11 ברשימת 100 הדיג'יים הטובים בעולם של המגזין הבריטי "DJ Mag". ב-18 במרץ 2014, סקרילקס הוציא לאור את אלבום האולפן שלו Recess. האלבום מדורג במקום הראשון במצעד אלבומי מוזיקת דאנס-אלקטרונית של Billboard. באותה שנה, עלה בדירוג והגיע למקום ה-9 ברשימת 100 הדיג'יים הטובים בעולם לשנה זו.
דיסקוגרפיה > אלבומי אולפן

2014: Recess
2023: Quest for Fire
2023: Don't Get Too Close
דיסקוגרפיה > מיני-אלבומים

2010: My Name Is Skrillex
2010: Scary Monsters and Nice Sprites
2011: More Monsters and Sprites
2011: Bangarang
2013: Leaving
2019: Show Tracks
פרסים > פרסי גראמי

| שנה | קטגורית פרס | מתמודד | תוצאה |
| --- | --- | --- | --- |
| 2012 | האמן החדש הטוב ביותר | עצמו | מועמדות |
| 2012 | הקלטת הדאנס הטובה ביותר | Scary Monsters and Nice Sprites (אלבום) | זכייה |
| 2012 | אלבום הדאנס/אלקטרו הטוב ביותר | Scary Monsters and Nice Sprites (אלבום) | זכייה |
| 2012 | הרמיקס הטוב של השנה (ללא מוזיקה קלאסית) | Benny Benassi ft. Gary Go – Cinema (רמיקס של סקרילקס) | זכייה |
| 2012 | הווידאו-קליפ הקצר הטוב ביותר | First Of The Year | מועמדות |
| 2013 | הקלטת הדאנס הטובה ביותר | Bangarang | זכייה |
| 2013 | אלבום הדאנס/אלקטרו הטוב ביותר | Bangarang | זכייה |
| 2013 | הרמיקס הטוב של השנה (ללא מוזיקה קלאסית) | Promises (רמיקס של Nero וסקרילקס) | זכייה |
| 2024 | אלבום הדאנס/אלקטרוני הטוב ביותר | Quest for Fire | מועמדות |
| 2024 | הקלטת הדאנס/אלקטרונית הטובה ביותר | "Rumble" | זכייה |
| 2025 | הקלטת הדאנס/אלקטרונית הטובה ביותר | "Leavemealone" | מועמדות |
הערות שוליים

↑  U. K. F. Luke, Revealed: DJ Mag Top 100 DJs 2014, UKF, ‏2014-10-19 (באנגלית אמריקאית)
↑  2025 GRAMMYs: See The Full Winners & Nominees List | GRAMMY.com, grammy.com
| סקרילקס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Recess • Quest for Fire • Don't Get Too Close |  |
| מיני-אלבומים | My Name Is Skrillex • Scary Monsters and Nice Sprites • More Monsters and Sprites • Bangarang • Leaving • Show Tracks |  |
| סינגלים | "Scary Monsters and Nice Sprites" • "First of the Year" • "Ruffneck" • "Breakn' a Sweat" • "Bangarang" • "Make It Bun Dem" • "Try It Out" • "Ragga Bomb" • "Recess" • "Take Ü There" • "Dirty Vibe" • "Where Are Ü Now" • "Purple Lamborghini" • "Would You Ever" • "Face My Fears" • "In da Getto" • "En Mi Cuarto" • "Don't Go" • "Rumble" |  |
| סיבובי הופעות | Mothership Tour |  |
| שונות | Jack Ü |  |
| --- | --- |
בקרת זהויות :  BNE: XX5329748  BnF: cb16544674v (data)  GND: 1020540508  ISNI: 0000 0001 3941 8197  LCCN: no2011143005  MusicBrainz: ae002c5d-aac6-490b-a39a-30aa9e2edf2b  NKC: xx0148572  SUDOC: 181641437  VIAF: 187174181   WorldCat (עם VIAF): 187174181
חלתית

| חלתית |
| --- | --- |
 
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים קדומים
סדרה:: סוככאים
משפחה:: סוככיים
סוג:: כלך
מין:: חלתית
שם מדעי
 Ferula assa-foetida ‏לינאוס, 1753
חלתית (שם מדעי: .Ferula assa-foetida L), המוכרת גם כאספטידה, הינג ושמות נוספים, היא צמח רב-שנתי בסוג כלך ממשפחת הסוככיים שמוצאו מדרום איראן.
צמח תבלין ורפואה הגדל באזור איראן, אפגניסטן וכן בקשמיר שבהודו. בישראל נמצא קרוב משפחה הנקרא כלך הנגב, וידוע השימוש בשרף שלו לצורכי רפואה עממית, מוזכר במשנה מסכת עבודה זרה, ובמסכת שבת ועוד. גם הרמב"ם כותב בהלכות דעות פרק ד: ”בימות הגשמים--אוכל אוכלין החמין ומרבה בתבלין, ואוכל מעט מן החרדל ומן החלתית.” ישנן גם דעות נוספות לגבי זיהוי החלתית המוזכרת במשנה, כגון כלך מרוקני(אנ'), Laserpitium(אנ'), Peucedanum ostruthium(אנ'), בלדור, או Gentiana lutea(אנ').
במטבח ההודי, הפקיסטני, האפגני ובמטבחים נוספים משתמשים לתיבול בשרף משורש הצמח, המגיע בגושים ונטחן או נגרס לשימוש כתבלין, ובעלים, שחריפותם מתונה יותר. לתבלין ניחוח חריף הדומה לשום, אך לאחר הבישול הוא מתעדן ותורם טעם הדומה מעט לכרישה.
שימוש רפואי

ברפואה העממית מאמינים שהתבלין מסייע לעיכול ומרפא קשיי עיכול, וכן מקל על בעיות אסתמה ומהווה תרופה נגד דיכאון. בתימן היו משתמשים בו גם נגד דמיונות שווא ותעתועים. ידוע ששימוש מופרז בחלתית עלול לגרום להרעלות כי במינון גבוה החומר הוא רעלן. במצבו הירוק הצמח מסוכן לאכילה ואדם, בקר או צאן האוכלים ממנו עלולים לסבול משטפי דם תת-עוריים.
הערות שוליים

↑  .Ferula assa-foetida L, POWO plants of the World Online. Published on the Internet
↑  משנה, מסכת עבודה זרה, פרק ב', משנה ו'
↑  משנה, מסכת שבת, פרק כ', משנה ג'
1 2 3  חיים צבי אלבוים, מסורת צמחי המשנה, מכון התורה והארץ, תשפ"ה, עמ' 200-202
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
Apple (שיר)

"Apple" (בעברית: "תַפּוּחַ") הוא שיר של הזמרת האנגלייה צ'ארלי XCX. הוא הופק על ידי איי. ג'י קוק, נכתב על ידי צ'ארלי XCX ויצא ב-7 ביוני 2024 מתוך אלבום האולפן השישי שלה Brat בהוצאת חברת התקליטים אטלנטיק רקורדס. הרצועה הודגשה כבולטת והפכה לוויראלית בטיקטוק זמן קצר לאחר מכן, וגררה טרנד ריקודים נלווה.
השיר נשלח לרדיו האיטלקי דרך האחים וורנר ב-2 באוגוסט 2024, כסינגל השלישי מתוך האלבום.
רקע וכתיבה

"Apple" פורסם לראשונה ב-8 בספטמבר 2023 לאחר שצ'ארלי XCX העלתה תמונה של המחברת שלה, המציגה את המילים לרצועה בשם "The Apple". הרצועה הוזכרה שוב בתצוגה מקדימה ב-2 באפריל 2024 בהקלטה קצרה שנשלחה למעריציה, שאישרה כי "Apple" יהיה חלק מאלבומה Brat שתוארך לצאת בשנת 2024. השיר מתייחס למערכת היחסים של XCX עם הוריה ולטראומה בין-דורית. "Apple" משמש כמטפורה המסמלת הן את הקשר המשפחתי והן את אופי הטראומה. הוא מתואר כשיר אלקטרופופ וסינת'-פופ עם סינת'ים מהירים, ביטים ושירה דומיננטית של הזמרת.
ביקורת

מייגן גארווי מפיצ'פורק טענה שמדובר בשיר בעל אופי "סקרני". ג'יו סנטיאגו מ-Resident Advisor העיר כי לרצועה "לא תהיה בעיה להפוך רחבות ריקודים לסאונות מיוזעות".
אנתוני פנטנו תיאר את "Apple" בתור "רצועת סינת'-פופ בעלת קצב מהיר".
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס הווידאו קליפים של MTV | 11 בספטמבר 2024 | הקליפ הטרנדי הטוב ביותר | מועמדות |  |
| פרס גראמי | 26 בינואר 2025 | ביצוע סולו הפופ הטוב ביותר | מועמדות |  |
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  עולמי | בילבורד גלובל 200 | 30 |  |
|  אוסטריה | Ö3 אוסטריה טופ 40‏ | 74 |  |
|  אוסטרליה | מצעד הסינגלים האוסטרלי | 18 |  |
|  איסלנד | הפלייליסט | 37 |  |
|  אירלנד | מצעד הסינגלים האירי | 9 |  |
|  ארצות הברית | בילבורד הוט 100 | 51 |  |
|  ארצות הברית | מצעד שירי הדאנס/אלקטרוני | 4 |  |
|  הולנד | מצעד 40 הסינגלים ההולנדיים | 90 |  |
|  הממלכה המאוחדת | מצעד הסינגלים הבריטי | 8 |  |
|  הפיליפינים | בילבורד הפיליפינים | 86 |  |
|  יוון | IFPI Greece | 91 |  |
|  ליטא | AGATA | 47 |  |
|  ניו זילנד | המצעד הניו זילנדי הרשמי | 22 |  |
|  סינגפור | RIAS | 28 |  |
|  צ'כיה | ČNS IFPI | 89 |  |
|  קנדה | קנדה הוט 100 | 37 |  |
|  שוודיה | סוורייטופליסטן | 75 |  |
|  שווייץ | המצעד השווייצרי | 93 |  |
נתוני מכירות

| אזור | תואר | מכירות |
| --- | --- | --- |
| קנדה (Music Canada) | זהב | 40,000 |
סיכום
| בכל העולם | — | 40,000 |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| איטליה | 2 באוגוסט 2024 | רדיו איירפליי | האחים וורנר |  |
הערות שוליים

↑  CHARLI XCX "Apple" | (Radio Date: 02/08/2024), radiodate.it (באנגלית)
↑  שרלוט אייצ'יסון, ג'ורג' דניאל, לינוס ויקלונד, נוני באו
↑  אייצ'יסון, דניאל, ויקלונד, איי. ג'י. קוק
↑  Demopoulos, Alaina (2024-07-28). "I invented the Apple dance! The woman behind Brat summer's viral choreography". The Guardian (באנגלית בריטית). ISSN 0261-3077. נבדק ב-2024-08-21.
↑  Why Is Every Celeb Doing the 'Apple' Dance — and Why Can't We Stop Watching Them?, Peoplemag (באנגלית)
↑  A. B. C. News, Brat in the Heather: Kim Gordon dances to Charli XCX’s “Apple”, 105.7 The Point, ‏2024-07-25 (באנגלית אמריקאית)
↑  Gil Kaufman, Dave Grohl Dips Into his Brat Summer By Doing Charli XCX Viral ‘Apple’ Dance With Daughter, Billboard, ‏2024-07-31 (באנגלית אמריקאית)
1 2  CHARLI XCX "Apple" | (Radio Date: 02/08/2024), web.archive.org, ‏2024-08-02
↑  Decoding Charli XCX Apple Lyrics: A Deep Dive into BRATs Standout Track - Neon Music - Digital Music Discovery & Showcase Platform, neonmusic.co.uk (באנגלית)
↑  Burner Records, Unlocking the Meaning: Charli XCX Apple Review and Analysis, Stay Free, ‏2024-07-22 (באנגלית)
↑  East Side Vibes, Charli xcx – BRAT REVIEW, EAST SIDE VIBES, ‏2024-06-11 (באנגלית)
↑  Meaghan Garvey, Charli XCX: BRAT, Pitchfork (באנגלית אמריקאית)
↑  Charli XCX - BRAT · Album Review ⟋ RA, Resident Advisor (באנגלית)
↑  Charli XCX - BRAT, The Needle Drop, ‏2024-06-10 (באנגלית)
↑  Dan Heching, MTV VMAs 2024: See who won, CNN, ‏2024-09-12 (באנגלית)
↑  2025 GRAMMYs: See The Full Winners & Nominees List | GRAMMY.com, grammy.com
↑  Gold/Platinum, Music Canada
| צ'ארלי XCX |
| --- | --- | --- |
| דיסקוגרפיה • פרסים ומועמדויות • סיבובי הופעות | דיסקוגרפיה • פרסים ומועמדויות • סיבובי הופעות |  |
| אלבומי אולפן | True Romance • Sucker • Charli • How I'm Feeling Now • Crash • Brat |  |
| מיקסטייפים | Heartbreaks and Earthquakes • Super Ultra • Number 1 Angel • Pop 2 |  |
| מיני-אלבומים | You're the One • Vroom Vroom |  |
| אלבומי הופעה | Live from Austin |  |
| אלבומי רמיקס | Brat and It's Completely Different but Also Still Brat |  |
| סינגלים | "Nuclear Seasons" • "You're the One" • "You (Ha Ha Ha)" • "SuperLove" • "Boom Clap" • "Break the Rules" • "Doing It" • "Famous" • "After the Afterparty" • "Boys" • "5 in the Morning" • "Focus / No Angel" • "Girls Night Out" • "1999" • "Blame It on Your Love" • "Dream Glow" • "Gone" • "Forever" • "Claws" • "I Finally Understand" • "Spinning" • "Good Ones" • "New Shapes" • "Beg for You" • "Baby" • "Hot in It" • "Speed Drive" • "In the City" • "Von Dutch" • "360" • "Guess" • "Apple" • "Talk talk" |  |
| השתתפות בסינגלים | "I Love It" • "Fancy" • "Drop That Kitty" • "Crazy Crazy" • "Dirty Sexy Money" • "Girls" • "Bitches" • "Spicy" • "Flash Pose" • "Ringtone (Remix)" • "Out Out" |  |
| סינגלים שיווקיים | "Cross You Out" • "2099" • "Click" |  |
| שירים אחרים | "3AM (Pull Up)" • "Unlock It" |  |
| סיבובי הופעות | Girl Power North America Tour • Charli and Jack Do America Tour • Charli Live Tour • Brat Tour • Sweat Tour |  |
| --- | --- |
בקרת זהויות :  MusicBrainz release group: 97b05f9d-5a03-4b93-b596-5fe79b52d423
גרמניה באירוויזיון

| --- | --- |

 מדינה:  גרמניה גרמניה
 רשת שידור:  NDR (1996–) ARD
 השתתפות ראשונה:  שווייץ לוגאנו, 1956
 זכיות:  בריטניה הרוגייט, 1982 נורווגיה אוסלו, 2010
 השתתפויות:  68
 היעדרויות:  1
 אירוח האירוויזיון:  גרמניה פרנקפורט, 1957 גרמניה מינכן, 1983 גרמניה דיסלדורף, 2011
 השתתפות אחרונה:  שוודיה מאלמה, 2024
גרמניה נטלה חלק באירוויזיון 68 פעמים החל מהצטרפותה לתחרות ב-1956, יותר מכל מדינה אחרת בתולדות התחרות, והיא נמנית בין שבע מדינות מייסדות התחרות. למעט התחרות ב-1996, גרמניה נטלה חלק בכל התחרויות לאורך השנים. טרם איחוד גרמניה מחדש ב-1990, גרמניה המערבית שימשה כנציגת גרמניה בעוד גרמניה המזרחית לא נטלה חלק בתחרות. גרמניה ניצחה בשתי תחרויות: בפעם הראשונה ב-1982 ובפעם השנייה ב-2010, 28 שנים לאחר ניצחונה הראשון.
עם ניצחון אחד וארבע פעמים בהן הגיעה למקום השני, גרמניה היא המדינה השנייה הכי מצליחה בתחרות בשנות ה-80 אחרי אירלנד, שניצחה פעמיים והגיעה פעם אחת למקום השני.